CELEX: 32020R0622
Language: lv
Date: 2020-04-29 00:00:00
Title: Komisijas Īstenošanas regula (ES) 2020/622 (2020. gada 29. aprīlis) par atsevišķu preču klasifikāciju kombinētajā nomenklatūrā

7.5.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 144/6
               
            
         KOMISIJAS ĪSTENOŠANAS REGULA (ES) 2020/622
         (2020. gada 29. aprīlis)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 29. aprīlī
            
               
                  Komisijas
               
               
                  un tās priekšsēdētājas vārdā
               
               Nodokļu politikas un muitas savienības
               
                  Ģenerāldirektorāta ģenerāldirektors
               
               Stephen QUEST
            
         
         
            (1)  OV L 269, 10.10.2013., 1. lpp.
         
         
            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Automobiļu radio taisnstūrveida priekšējais panelis (tā sauktais “vadības panelis”), kurā ir vairākas spiežamās pogas dažādu radio funkciju aktivēšanai. Tas ir izgatavots no plastmasas. Uz pogām/slēdžiem ir lāzergravēti uzraksti.
                        Izstrādājums tiek uzrādīts bez elektriskām vai elektroniskām sastāvdaļām.
                        Sk. attēlus  (*1)
                        
                     
                     
                        8529 90 92 
                     
                     
                        Klasifikācija noteikta, ievērojot Kombinētās nomenklatūras 1. un 6. vispārīgo interpretācijas noteikumu, XVI sadaļas 2.b) piezīmi un KN kodu 8529, 8529 90  un 8529 90 92  formulējumu.
                        Izstrādājumam ir tieša nozīme automobiļu radio lietošanā. Tā ir būtiska sastāvdaļa automobiļu radio darbībai un ļauj aktivizēt kontaktpunktus un tādējādi piekļūt dažādām radio funkcijām. Ņemot vērā tā uzbūvi un darbības veidu, to var izmantot tikai par automobiļu radio sastāvdaļu. (Sk. Tiesas 2007. gada 15. februāra spriedumu RUMA GmbH/Oberfinanzdirektion Nürnberg C-183/06, ECLI:EU:C:2007:110). Tāpēc to uzskata par radio daļu. Tāpēc izstrādājums klasificējams pozīcijā 8529 pie citādām daļām aparatūrai, kas minēta pozīcijā 8527.
                        Klasifikācija ar KN kodu 8529 90 49  nav iespējama, jo izstrādājums ir nevis “korpuss un apvalks” pozīcijas 8529 nozīmē, bet gan automobiļu radio priekšējais panelis (sk. arī Kombinētās nomenklatūras skaidrojumu par apakšpozīcijām 8529 90 41  un 8529 90 49  trešo rindkopu).
                        Tāpēc izstrādājums klasificējams ar KN kodu 8529 90 92  pie citādām daļām aparatūrai, kas minēta pozīcijā 8527.
                     
                  
               
            
               
            
               (*1)  Attēli pievienoti tikai informācijai.